**PROIECTUL DECIZIEI ETAPEI DE INCADRARE**

    Ca urmare a solicitării de emitere a acordului de mediu adresate de  **SC TUROTEX COM SRL**  înregistrată la Agentia pentru Protectia mediului Suceava cu nr.4432 din 03.05.2018, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, cu modificările si completările ulterioare,

    Agentia pentru protectia mediului Suceava **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 18.05.2018, că proiectul **„Desfiinţare anexa (P+Mezanin) identic cu nr.cad. 51419-C2 şi extindere, supraetajare, modificare şi modernizare clădire – nr. cad. 51419-C1 şi schimbarea destinaţiei acesteia din laborator panificaţie în locuinţă cu mai multe apartamente cu înălţimea S+P+3E, locuri de parcare, sistematizare verticală, organizare de şantier, racorduri/branşamente”** propus a fi amplasat în municipiul Suceava, str. Nicolae Costin, nr.1A,judeţul Suceavanu se supune evaluării impactului asupra mediului şi nu se supune evaluarii adecvate.

  Justificarea prezentei decizii:

   I. Motivele care au stat la baza luării deciziei etapei de incadrare în procedura de evaluare a impactului asupra mediului sunt următoarele:

1. proiectul se incadreaza in prevederile Hotărârii Guvernului nr. 445/2009, anexa nr.2 pct.10 lit. b – *“proiecte de dezvoltare urbană..... ”*
2. mărimea amplasamentului: terenul pe care se află clădirea supusă extinderii, supraetajării, modificarii şi modernizării este situat în intravilanul municipiului Suceava, str. Nicolae Costin, nr.1A, judeţul Suceava, are suprafaţa de 1171 mp şi este proprietatea **SC TUROTEX COM SRL**, conform extras de CF nr.51419 din 04.08.2017 Terenul **nu** este inclus în zonă de rezervaţie istorică sau „Natura 2000”.

Amplasamentul este într-o zonă cu regim de înălţime P, P+2E şi funcţiuni complementare locuirii.

 Din suprafaţa de teren de 1171 mp, suprafaţa construită va ocupa suprafaţa de 468,40 mp.

 Construcţia existentă, care a avut funcţiunea de sectie panificatie cu regim de înălţime S+P+1E va fi supraetajată cu doua niveluri, rezultând o construcţie cu S+P+3E.

 În partea de nord a constructiei existente se va face o construcţie (extindere) cu P+4E care ajunge la inaltimea constructiei existente supraetajate.

 Constructia existenta cu functiunea initiala de sectie panificatie are parterul si etajul cu inaltimi mai mari decit functiunea de locuinta , 3,5m respective 3,30m , motiv pentru care extinderea a rezultat cu 4 niveluri.

 Cele două corpuri de clădire vor avea 26 de apartamente.

 Pe parcela sunt propuse cite un loc de parcare pentru toate apartamentele.

1. Alimentare cu apa **–** prin bransament la reteaua de alimentare cu apa a localitatii existenta.
2. Canalizare **–** apele uzate se evacueaza în reţeaua de canalizare publică.
3. Apa meteorica este preluata de pe acoperisul tip sarpanta printr-un sistem de jgheaburi si burlane, adusa la sol si deversata pe spatiul verde.

Alimentare cu energie electrica **–**  se va realiza cu bransament la reteaua electrica existenta in zona prin intermediul unei firide de bransament trifazat, de la care, cu cablu subteran se va alimenta fiecare tablou general al fiecarei cladiri (Corp A si Corp B), prevazut in zona de acces. Cablul de alimentare al fiecarui tablou general va fi de tip CYAbY, cu miez de cupru de 5x10 mmp, cu o lungime medie de 10 metri. Puterea instalata a fiecarui tablou general va fi de 60 kW, iar maxim absorbita de 40 kW.

Alimentarea cu energie termica - se vor monta central pe gaz la fiecare apartament

Amenajarile exterioare propuse sunt:

-trotuare in jurul clădirii cu pante de scurgere în exterior;

-alei pietonale si carosabile, parcare;

**c)** cumularea cu alte proiecte - nu este cazul;

**d)** utilizarea resurselor naturale - nu este cazul; pentru organizarea de şantier, constructorul îşi va asigura cele necesare.

**e)** producţia de deşeuri - redusă atât pe perioada construcţiei cât şi pe perioada de funcţionare. Deşeurile sunt în cea mai mare parte din categoria celor inerte şi pot fi utilizate ca material de umplutură. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

**f)** emisiile poluante, inclusiv zgomotul şi alte surse de disconfort - emisii reduse (praf şi gaze de eşapament de la motoare) punctiform, la nivelul fronturilor de lucru, pe perioada execuţiei şi accidental în timpul perioadei de operare, în cazul lucrărilor de intervenţie.

**g)** riscul de accident, ţinându-se seama în special de substanţele şi tehnologiile utilizate - nu este cazul.

**2. Localizarea proiectului -**  intravilanul municipiului Suceava, str. Nicolae Costin, nr.1A, judeţul Suceava.

**a)** utilizarea existentă a terenului - conform planului de amplasament şi delimitare a imobilului vizat de OCPI, teren curţi-construcţii;

**b)** relativa abundenţă a resurselor naturale din zonă, calitatea şi capacitatea regenerativă a acestora - nu este cazul;

**c)** capacitatea de absorbţie a mediului cu atenţie deosebită pentru:

- zone umede - nu este cazul;

- zone costiere - nu este cazul;

- zone montane şi cele împădurite - nu este cazul;

- parcuri şi rezervaţii naturale - nu este cazul;

- ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.- nu este cazul;

- zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional-Secţiunea III-zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

- ariile în care standardele de calitate a mediului stabilite de legislaţie au fost deja depăşite - nu este cazul;

- ariile dens populate:

 Proiectul propus se află într-o zonă cu locuinţe cu regim de înălţime P, P+2E şi P+2E+M, la următoarele distanţe:

* la Nord: 24,00 m până la prima locuinţă
* la Est: 18,12 m faţă de locuinţa P+1E

 13,28m faţă de locuinţa P+2E+M

 14,01 m faţă de locuinţa P+2E+M

* la Sud:3,57 m faţă de locuinţa Găitan Artemiza. Locuinţa are faţada posterioară (fără geamuri) către SC TUROTEX COM SRL, şi nu este umbrită.
* La Vest: 4,0 m faţă de anexa P+M

 8,32 m faţă de locuinţa P+M proprietatea Găitan Paraschiva.

 Pentru a asigura o însorire de 1 şi ½ ore însorire la construcţiile situate în partea de Est, care au o distanţă faţă de corpurile de clădire propuse, mai mică sau egală cu înălţimea celei mai înalte construcţii, s-a întocmit un Studiu de însorire, conform Ord. nr.119/2014 pentru aprobarea Normelor de igienă şi sănătate publică privind mediul de viaţă al populaţiei, publicat în Monitorul Oficial, Partea I nr.127 din 21 februarie 2014.

 Studiul de însorire efectuat, demonstrează faptul că, deşi distanţa dintre clădirile propuse şi cele din vecinătate, din partea de Est, este mai mică decât înălţimea la coama clădirilor propuse, nu apare umbrirea.

 Studiul de însorire s-a efectuat pentru data de 21 decembrie, între orele 13 şi 30 min şi 15, când se asigură o oră şi jumătate însorire faţă de construcţiile cu regim de înălţime P+2E+M.

- peisajele cu semnificaţie istorică, culturală şi arheologică - nu este cazul;

**3. Caracteristica impactului potenţial**

**a)** extinderea impactului - aria geografică şi numărul persoanelor afectate - aria este una locală iar impactul final asupra factorilor de mediu va fi unul pozitiv.

 **b)** natura transfrontieră a impactului - nu este cazul

 **c)** mărimea şi complexitatea impactului - în perioada de execuţie a proiectului impactul asupra factorilor de mediu va fi redus, sursele de poluare fiind lucrările de construire, utilajele, mijloacele de transport şi organizarea de şantier.

 **d)** probabilitatea impactului - redusă, ţinând cont de cele de mai sus.

 **e)** durata, frecvenţa şi reversibilitatea impactului - perioada de execuţie va fi de 24 luni, iar poluanţii se vor manifesta pe tronsoane ale lucrărilor, pe perioade reduse de timp. Pe măsura realizării lucrărilor, calitatea factorilor de mediu, eventual afectaţi, va reveni la parametrii iniţiali.

    Condiţiile de realizare a proiectului (se aplica pentru proiectele pentru care autoritatea competenta pentru protecţia mediului a decis că nu este necesară parcurgerea procedurilor de evaluare a impactului asupra mediului şi evaluarea adecvată):

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr.1587/09.11.2017 emis de Primăria Municipiului Suceava, judeţul Suceava.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări.

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

Societatea va obţine Avizul de la Direcţia de Sănătate Publică Suceava.

      Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii Contenciosului Administrativ nr. 554/2004, cu modificările şi completările ulterioare.